По време на това сражение, което става известно като „Засадата на Баркман“, той унищожава девет танка Шърман и няколко други американски машини и спира тяхната бронетанкова атака. За тези си действия е награден с Рицарски кръст. След началото на Операция Кобра „Дас Райх“ се измъква от обкръжението при Фалезкия чувал и заедно с 9-а СС танкова дивизия „Хоенщауфен“ води боеве, за да задържи отворен пътя за бягство на хванатите в капан германски части. След затварянето на обкръжението дивизия „Дас Райх“ се изтегля към Линия „Зигфрид“. По време на отстъплението Баркман участва в много ариергардни действия, при които унищожава много американски машини.